Middelsstore (ca. 20 millimeter), blanke og glatte, mørkfargede skarabider. Kroppsformen er litt bred og avflatet. Pronotum er jevnt rundet tilsmalnet forover, med avrundede bakhjørner, oftest noe innbuktet innenfor disse, ytterkanten smalt rødlig. Scutellum er trekantet, ofte med lys kant, og ganske stor. Dekkvingene mangler punktrader, beina er forholdsvis korte.